stanford-oval/wikipedia huggingface dataset:
הארי קולט
הערות שוליים

↑  The Coopers' Company and Coborn School (17 בינואר 2020). "Huge congratulations to Year 11 superstar, Harry Collett, who premiered his new film 'Dolittle' tonight for friends and family at Vue Cinema. Harry was brilliant in his portrayal of 'Tommy Stubbins' who trains as an apprentice to Dr. Dolittle (Robert Downey Jr.!) and heads off on an adventure of a lifetime in a quest to save the dying queen. Dolittle is officially out on 7th February in UK - make sure you see it and support Harry! Harry - we are all very proud of you and how much you have developed as a young actor, all the while remaining so humble and grounded. Well done from everyone at CCCS and good luck with the upcoming press promo around the world for the film. #dolittle #FYF #LYL #happy16thharry #LasB". Facebook. נבדק ב-13 באוגוסט 2022. {{cite web}}:  (עזרה)
↑  "Watch: Idina Menzel and Michael Bublé - 'Baby it's Cold Outside'". Smooth Radio. 24 בנובמבר 2014. נבדק ב-19 בדצמבר 2019. {{cite web}}:  (עזרה)
↑  "A Life Less Lived". BBC Online. נבדק ב-28 במרץ 2020. {{cite web}}:  (עזרה)
↑  "Harry Collett - CV". Curtis Brown. נבדק ב-28 במרץ 2020. {{cite web}}:  (עזרה)
↑  Thill, Scott (8 ביוני 2015). "A Feature Adaptation of Raymond Briggs' 'Ethel and Ernest' Is In the Works". Cartoon Brew. נבדק ב-28 במרץ 2020. {{cite news}}:  (עזרה)
↑  Reilly, Elaine; Fletcher, Rebecca (15 באוגוסט 2019). "Casualty spoilers: Will Ethan survive big bomb explosion?". What's on TV. נבדק ב-19 באוגוסט 2019. {{cite news}}:  (עזרה)
↑  Shore, Martin (5 בינואר 2021). "Harry Collett announces his return to Casualty as Ollie". What's on TV. נבדק ב-14 בפברואר 2021. {{cite news}}:  (עזרה)
↑  Dainty, Sophie (18 ביוני 2022). "Casualty reveals who died in shock shooting episode". דיגיטל ספיי. Hearst Magazines UK. נבדק ב-19 ביוני 2022. {{cite news}}:  (עזרה)
↑  Reilly, Elaine (30 באוגוסט 2019). "Jason Durr reveals why 'no acting was required' in Casualty!". What's on TV. נבדק ב-28 במרץ 2020. {{cite news}}:  (עזרה)
↑  Reilly, Elaine (15 ביולי 2022). "Casualty exclusive: What's in Ollie Hide's police evidence box? Jason Durr reveals the shocking contents!". What to Watch. נבדק ב-13 באוגוסט 2022. {{cite news}}:  (עזרה)
↑  "House of the Dragon – Character Descriptions". WarnerMedia. נבדק ב-30 במרץ 2022. {{cite web}}:  (עזרה)
↑  "Honour". Amazon Prime Video. נבדק ב-28 במרץ 2020. {{cite web}}:  (עזרה)
1 2 3  Kroll, Justin (6 בדצמבר 2017). "Robert Downey Jr.'s Doctor Dolittle Movie Taps Harry Collett". Variety. נבדק ב-19 בדצמבר 2019. {{cite news}}:  (עזרה)
↑  Shenton, Mark (6 בנובמבר 2015). "Elf the Musical review at the Dominion Theatre, London – 'overpriced, but genuinely charming'". The Stage. נבדק ב-28 במרץ 2020. {{cite news}}:  (עזרה)
↑  Liam Gaughan, House of the Dragon: Who's Replacing Who Next Week?, Collider, ‏4 באוגוסט 2022
| --- | --- |
בקרת זהויות :  LCCN: no2020093588  NLA: 58790266  NTA: 427527945  VIAF: 127148389280510711135   WorldCat (עם VIAF): 127148389280510711135
דמבו דרבו

דמבו דרבו (באנגלית: Dembo Darboe; נולד ב-17 באוגוסט 1998 בבריקמה שבגמביה) הוא כדורגלן גמביאני המשחק בעמדת החלוץ בקבוצת אסטנה מליגת העל הקזחית ובנבחרת גמביה.
קריירת מועדונים

דרבו החל את הקריירה המקצוענית שלו בריאל דה בנג'ול מליגת העל הגמביאנית ובאנדיאמבור מליגת העל הסנגלית.
ב-9 באוגוסט 2019 חתם דרבו בשקופי מליגת העל המקדונית. הוא ערך 41 הופעות ליגה במועדון, בהן הבקיע 18 שערים.
ב-21 בינואר 2021 חתם דרבו בשחטיור סליהורסק מליגת העל הבלארוסית. בעונתו הראשונה במועדון הוא ערך 29 הופעות ליגה, בהן הבקיע 19 שערים, וסיים כמלך השערים של ליגת העל הבלארוסית לעונת 2021. הוא זכה עם המועדון בליגת העל הבלארוסית ובסופר קאפ הבלארוסי.
באוגוסט 2022 חתם דרבו בא-נסר מאיחוד האמירויות. בינואר 2023 הושאל לאסטנה הקזחית לעונה אחת. במרץ 2024 הושאל לאורדבסי שימקנט.
קריירה בינלאומית

ב-9 באוקטובר 2021 ערך דרבו את הופעת הבכורה שלו בנבחרת גמביה, בהפסד 1–2 לנבחרת סיירה לאון במשחק ידידות.
הוא נכלל בסגל נבחרת גמביה לקראת טורניר גביע אפריקה לאומות 2021.
תארים

אליפות בלארוס (1): 2021
הסופר קאפ הבלארוסי (1): 2021
הערות שוליים

↑  Done deal. Шахтёр потратил рекордные для себя деньги на покупку забивного нападающего Дарбо באתר Soccer365, ‏ 21 בינואר 2021 (ברוסית)
| נבחרת גמביה – גביע אפריקה לאומות 2021 |
| --- | --- | --- |
|  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט |  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט | גמביה |
החלקה קבוצתית בגלגיליות

קבוצת החלקה שישי בשקיעה
החלקה קבוצתית בגלגיליות (Street skating) היא פעילות חברתית פופולרית. קיימות קבוצות החלקה מאורגנות בערים ראשיות באירופה כמו פריז, ברלין ולונדון. הענף תופס תאוצה ומצטרפות אליו ערים נוספות, כמו קבוצת החלקה בהונגריה שהחלה את פעילותה בשנת 2007.
בעשור האחרון נוצרו בישראל קבוצות החלקה שונות. לקבוצות מנהיגים וימי פעילות. לרוב שם הקבוצה ניתן על פי מיקום הגאוגרפי של נקודת יציאה למסלול ההחלקה ויום בשבוע.
קבוצת מחליקים הגדולה ביותר בישראל היא קבוצת תל אביב רולרס הידועה גם בשם TAR. לקבוצה זו מגיעים בדרך כלל מחליקים מכל הקבוצות והערים.
האזור המערבי של אנגליה

מפת האזור המערבי של אנגליה
האזור המערבי של אנגליה או "הארץ המערבית" (באנגלית: The West Country - וסט קנטרי) הוא כינוי לא רשמי של אזור החופף במידה רבה לאזור דרום-מערב אנגליה.
בדרומו של האזור מצויה התעלה האנגלית ובמערב ובצפון מערב מצויה תעלת בריסטול אולם במזרח גבולות האזור אינם מגודרים בצורה ברורה.
מקובל לכלול באזור זה את המחוזות קורנוול, דבון, דורסט, סאמרסט, ואת העיר בריסטול. לעיתים האזור כולל גם את המחוזות גלוסטרשייר ווילטשייר.
יש המגדירים את גבולות האזור בהתאם לגבולות ההיסטוריים של ממלכת וסקס (ממלכות ההפטרכיה), כאשר על פי ההגדרה זו האזור כולל גם את המפשייר, ברקשייר, אוקספורדשייר ואת האי וייט, אך לא את קורנוול.
זהו אזור כפרי ברובו, ובו מספר מועט של ערים גדולות: בריסטול, פלימות', סווינדון וגלוסטר.
כלכלת האזור מתבססת בעיקר על חקלאות (בעיקר משק חלב) ועל תיירות.
האזור מישורי ביצתי והוא מכוסה סלעי גרניט במערבו, ואבני גיר ואדמת חרסית במזרחו.
בתרבות

הסופרת אגאתה כריסטי היא ילידת מחוז דבון בדרום מערב אנגליה.  ספרי המתח שלה שעלילתם היא באנגליה, ממוקמים לרוב בדרום מערב אנגליה.
האתרים הקדושים ודרך העולים לרגל ברכס הרי קיאי

האתרים הקדושים ודרך העולים לרגל ברכס הרי קיאי שוכנים ביערות של הרי קיאי (אנ') ביפן, המקבילים לאזור קומאנו (אנ'), או למחוזות וקאיאמה, נארה ומיאה של חצי האי קיאי, בפארק הלאומי יושינו-קומאנו (אנ'). שלושה אתרים קדושים לשינטו ולבודהיזם: יושינו (אנ') ואומינה (כולל הר האקיו (אנ')), מקדשי קומאנו (אנ') והר קויה (אנ'), מחוברים בדרכי עלייה לרגל לבירות העתיקות נארה וקיוטו.
האתרים הוכרזו אתר מורשת עולמית של אונסק"ו בשנת 2004.
דרכי העלייה לרגל

מסלולי העלייה לרגל הנקראים קומאנו קודו (熊 野古道?) מחולקים לחמישה שבילים.
השביל הקטן (小辺路,"קוהצ'י"): מקויאסן (高野山) לקומאנו סנזן (熊野三山) (כ-70 קילומטרים)
השביל האמצעי: (中辺路 "נאקאהצ'י"): מטנבה (田辺) לקומאנו סנזן (熊野三山)
השביל הגדול: (大辺路, "אוהצ'י"): מטנבה (田辺) לקושימוטו (串本) ולקומאנו סנזן (熊野三山) (כ-120 קילומטרים)
שביל איסה (伊西路, "איסאג'י"): ממקדש איסה (伊西神宫) לקומאנו סנזן (כ-160 קילומטרים);
שביל קיאי (吉伊路, "קיאיג'י"): מאוסקה לטנבה (田辺).
חצי האי קיאי ממוקם באחד מאזורי יפן עם כמות גשמים גבוהה (מעל ל-3,000 מילימטרים בממוצע שנתי). מסיבה זו השבילים בו סלולות באבנים בנקודות רבות. בתקופת אדו (1603–1868), סומנו השבילים באמצעות סמני איצ'ירזוקה (אנ') במרחק רי אחד (כ-4 קילומטרים) זה מזה.
היסטוריה

אזור קומאנו רשום בניהון שוקי כמקום פולחן טבעי. ביישובים יושינו ואומינה סגדו לשינטו מוקדם מאוד לפני שהצטרפו במאה השביעית לדת השוגנדו (אנ'). במאה העשירית, התאחדו שלושת המקדשים העיקריים הקשורים לפולחן ההרים שמסביב ויצרו את המתחם הדתי קומאנו סנזן, שאליו צורף המקדש הבודהיסטי סאיגנטו-ג'י. מפל נאצ'י נתפס אז בשינטו כמרכז הרוחני של האזור. מצד שני, מקדש הר קויה (אנ') שנוסד במאה ה-6 הוא מרכז האסכולה הבודהיסטית שינגון (אנ'). מאז התקופה הפיאודלית, האזור היה אפוא מקום מרכזי לעלייה לרגל.
לינה במקדשים באתרים הקדושים

כיום, בחלק מהאתרים הקדושים על מסלול העולים לרגל ביפן, ובמיוחד בהר קויה, ניתן ללון במקדשים בודהיסטים כחוויה תיירותית. הלינה במקדשים (שוּקוּבּוֹ - 宿坊) שימשה בעבר את העולים לרגל, אבל כיום מהווה מקור הכנסה לאותם מקדשים. הלינה במקדש בודהיסטי היא בתנאים מינימליסטים וכוללת ארוחה טבעונית, רחצה משותפת באונסן ואפשרות לקחת חלק בתפילת האש בשעות הבוקר המוקדמות.
הערות שוליים

↑  Sacred Sites and Pilgrimage Routes in the Kii Mountain Range
1 2 3  Advisory Body Evaluation (ICOMOS)
↑  Jeremy Roberts, Japanese Mythology A to Z, Infobase Publishing, 2009 ISBN 9781438128023
↑  "Kumano Nachi Taisha 熊野那智大社". Sacred Kumano. Tanabe City Kumano Tourism Bureau. אורכב מ-המקור ב-2014-10-14. נבדק ב-9 באוקטובר 2014. {{cite web}}:  (עזרה)
האווי דאלמאר

| --- | --- |

דלמאר במדי פילדלפיה ווריורס, 1948
 לידה:  4 במאי 1922 סן פרנסיסקו, קליפורניה, ארצות הברית
 פטירה:  19 בדצמבר 1991  (בגיל 69) סן פרנסיסקו, קליפורניה, ארצות הברית
 עמדה:  סמול פורוורד
 גובה:  1.93 מטרים
 מכללה:  אוניברסיטת סטנפורד   אוניברסיטת פנסילבניה
 קבוצות כשחקן
 1946–1949:  פילדלפיה ווריורס
 הישגים כשחקן
 זכייה באליפות ה-BAA‏ (1947)   בחירה לחמישיית העונה ב-BAA‏ (1948)   זכייה באליפות ליגת המכללות (1942)
 קבוצות כמאמן
 1949–1954   1954–1975:  אוניברסיטת פנסילבניה   אוניברסיטת סטנפורד
הווארד "האווי" דאלמאר (באנגלית: Howard "Howie" Dallmar; ‏4 במאי 1922 – 19 בדצמבר 1991) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.
קריירת מכללות

דאלמאר נולד בסן פרנסיסקו שבקליפורניה, ובין השנים 1941–1943 למד באוניברסיטת סטנפורד. בעונתו הראשונה בקבוצת הכדורסל של האוניברסיטה העפיל עמה לגמר טורניר אליפות המכללות, ובהיעדרו של כוכב הקבוצה ג'ים פולארד שנפצע, הוביל דאלמאר את קבוצתו לניצחון מול דארטמות' קולג' ולזכייה באליפות המכללות. דאלמאר היה הקלעי הבולט במשחק, עם 15 נקודות. בשנת 1944 עבר ללמוד באוניברסיטת פנסילבניה, ובסיום עונתו היחידה בקבוצת הכדורסל שלה נבחר לחמישייה השנייה של העונה בליגת המכללות (Second-team All-American).
קריירת משחק

בשנת 1946 הצטרף לקבוצת פילדלפיה ווריורס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה בפילדלפיה זכה עם הקבוצה באליפות הליגה, לאחר שגברה על שיקגו סטאגס בסדרת הגמר (4–1). בעונה העוקבת קלע דאלמאר 12.2 נקודות וחילק 2.5 אסיסטים בממוצע למשחק (מקום שני בליגה), ובסיומה נבחר לחמישיית העונה לצד חברו לקבוצה ג'ו פולקס. בפלייאוף 1928 הפסידו הווריורס בגמר ה-BAA מול בולטימור בולטס (2–4). בסיום עונת 1948/1949 פרש דאלמאר ממשחק, בגיל 26 בלבד. ממוצעיו הכוללים לאורך הקריירה הם 9.6 נקודות ו-2.3 אסיסטים למשחק.
קריירת אימון

לאחר פרישתו ממשחק שימש כמאמן בשתי קבוצות הכדורסל בהן שיחק כסטודנט; בין השנים 1949–1954 אימן את אוניברסיטת פנסילבניה, ובין השנים 1954–1975 אימן את אוניברסיטת סטנפורד.
ב-19 בדצמבר 1991 נפטר דאלמאר כתוצאה מאי-ספיקת לב, בגיל 69.
הערות שוליים

↑  סטטיסטיקות המשחק בין סטנפורד לדארטמות', באתר sports-reference.com
↑  רשימת חמישיות העונה של ליגת המכללות, באתר hickoksports.com
↑  סטטיסטיקות קריירת המשחק של דאלמאר, באתר basketball-reference.com
↑  ההודעה על פטירתו של דאלמאר, באתר הניו יורק טיימס, 20 בדצמבר 1991
הוכחה (סרט)

| --- | --- |

כרזת הסרט
 מבוסס על:  הוכחה (מחזה) 
 בימוי:  ג'ון מאדן
 הופק בידי:  אליסון אוון, ג'ף שארפ
 תסריט:  דייוויד אובורן, רבקה מילר
 עריכה:  מיק אודסלי 
 שחקנים ראשיים:  גווינת' פלטרו, אנתוני הופקינס, ג'ייק ג'ילנהול, הופ דייוויס
 מוזיקה:  סטפן ורבק 
 צילום:  אלווין ה' קוצ'לר 
 מדינה:  ארצות הברית, הממלכה המאוחדת 
 חברת הפקה:  מירמקס 
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  5 בספטמבר 2005
 משך הקרנה:  99 דקות
 שפת הסרט:  אנגלית
 סוגה:  סרט דרמה 
 תקציב:  20,000,000‏$
 הכנסות:  14,189,860‏$
 הכנסות באתר מוג'ו:   proof
 www.miramax.com/movie/proof
 דף הסרט ב־IMDb
 
הוכחה (באנגלית: Proof) הוא סרט קולנוע אמריקאי שיצא לאקרנים בשנת 2005, בהשתתפות השחקנים אנתוני הופקינס, גווינת' פלטרו, ג'ייק ג'ילנהול והופ דייוויס.
הסרט מבוסס על המחזה זוכה פרס הטוני ופרס הפוליצר "הוכחה" מאת דייוויד אובורן, שהוצג על במות ברודוויי בשנים שקדמו להפקת הסרט וגם לאחר הפקתו.
תקציר העלילה

הסרט מתאר יום בחייה של קתרין (השחקנית גווינת' פלטרו), היום שבו מתקיימת הלוויית אביה. קתרין, צעירה מוכשרת הממוקמת על הרצף השברירי שבין גאונות לטירוף, היא בתו של מתמטיקאי גאון, שלא יצא מביתו בחמש השנים שלפני מותו עקב מחלת נפש. במשך חמש שנים שהתה עמו, וסעדה אותו כשמצבו החמיר, עד שנפטר.
בין כתביו נמצאת מחברת, ובה הוכחה מתמטית נדירה, שנכתבה לכאורה על ידי האב, הוכחה שיש ביכולתה לזעזע את עולם המדע.
הסרט מתאר את הקו העדין שבין "מוזרות", שלעיתים כרוכה עם גאונות ויצירתיות, לבין היעדר בריאות נפשית. קו גבול זה, שאינו תמיד ברור, נתון לעיתים קרובות לשיפוטיות שלילית מצד החברה, עקב בּוּרות וחוסר סובלנות. לקתרין, השרויה בהלם האובדן עם מות אביה, התנהגויות מוזרות, חולמנות, ולעיתים הזיות. היותה בתו של אדם שהיה מוכר כחולה נפש, ושהותה ארוכת השנים עמו לפני מותו, בצירוף להתנהגויותיה המוזרות, מביאות אותה אל הצורך להתמודד עם האשמות לא מילוליות מצד החֶברה על היותה בלתי שפויה. באופן בלתי הוגן אולי, היא נדונה על ידי החברה והדעות הקדומות מבלי יכולת להתגונן, וחובת ההוכחה - על שאיננה חולת נפש - היא עליה.
שמו של הסרט, "הוכחה", אינו מרמז רק על ההוכחה המתמטית שנכתבה לכאורה על ידי האב, אלא על ניסיונה הנואל של קתרין "להוכיח" את שפיותה, מול דעות קדומות מוצקות של חברה כופה. בסופו של דבר מתברר כי קתרין היא שכתבה את ההוכחה המתמטית הנדירה, אולם טענה זו מפיה נשמעת הזויה, לא הגיונית, ועשויה לכאורה להצביע על הזיות יותר מאשר על האמת. קתרין אינה יכולה לאמת את טענתה, ולצורך "הוכחת" שפיותה ועל מנת לחזור ולהתקבל לזרועות החברה נדרשת קתרין לחזור בה ולמעשה לוותר על היצירתיות והייחוד שבה.
הסרט "הוכחה", בעקבות המחזה באותו שם, קורא תיגר על הבורות וצרות המוחין של החברה, המושכת לבינוניות, ומתייגת כ"סוטה" את מי שאינו עומד בכללים.
הולדת ונוס (קבנל)

| --- | --- |

 מידע כללי
 צייר:  אלכסנדר קבנל
 תאריך יצירה:  1863
 טכניקה וחומרים:  שמן על בד
 ממדים בס"מ
 רוחב:  225 ס״מ 
 גובה:  130 ס״מ 
 נתונים על היצירה
 זרם אמנותי:  האומנות האקדמית 
 מספר יצירה:  RF 273 (מוזיאון ד'אורסה) 
 מיקום:  מוזיאון ד'אורסה, פריז
 
הולדת ונוס (בצרפתית: Naissance de Venus) היא יצירה בשמן על בד שנוצרה על ידי הצייר הצרפתי אלכסנדר קבנל בשנת 1863. כיום, היצירה מוצגת במוזיאון ד'אורסה, פריז, ואילו שתי גרסאות נוספות של היצירה נמצאות במוזיאון דהש לאמנות (אנ') ובמוזיאון המטרופוליטן לאמנות שבניו יורק סיטי.
אודות היצירה

היצירה הוצגה בסלון בפריז ב-1863, וזכתה להצלחה מרובה. נפוליאון בונפרטה רכש את הציור לאוסף האמנות הפרטית שלו. באותה שנה, קבנל גם קיבל מעמד של פרופסור בבית הספר הלאומי הגבוה לאמנויות היפות. בתצוגה, "הולדת ונוס" הייתה אחת ממספר ציורים שהציגו נשים עירומות. שנתיים לאחר התצוגה, אדואר מאנה השלים את "אולימפיה" שגם הוצג בסלון. רבים השוו בין היצירות; בעוד יצירתו של קבנל נחשבה מעודנת ושמימיית, יצירתו של מאנה נתפסה כוולגרית. ההבדל נבע הן מהשימוש בצבעים יותר עדינים בהולדת ונוס והן בגלל הבוטות של אולימפיה דרך מבטה הישיר לצופה.
ביצירה מתוארת האלה ונוס המציצה אל המתבונן מתחת למרפקה הכפוף. קבנל הצליח לתאר את אופייה של ונוס בשימוש בתנוחתה הרגועה ובהבעתה הישנונית. הצבעים הבהירים בציור מרמזים על תחושת נינוחות, ומדגישים את השקט והבתוליות של העירום. הצופה מקבל תמונה של אלה הנהנית מסביבתה. קבנל הצליח ליצור דמות מיתולוגית שמחצינה את מיניותה, אבל עדיין מקובלת בחוגי החברה בצרפת.
הארוטיקה שהוצגה בכסות היסטורית קסמה לחברה הגבוהה בפריז. ההיסטוריון רוברט רוזנבלום (אנ') הגדיר את היצירה כשילוב של אל עתיק לחלום מודרני. במבט ראשון, נראה כי ונוס ישנה, אך כשמתקרבים אליה רואים שעיניה פקוחות, מה שקורא תיגר על המתבונן הגברי.
הדיוק בפרטים ביצירותיו של קבנל, ובפרט בהולדת ונוס, הם מה שהפכו את הצייר לפופולרי במאה ה-19. הצייר הופיע בסלון בפריז כבר ב-1843, וב-1845 הוא כבר קיבל את "פרס רומא". קבנל התפרסם בכך שצייר תקרות בלובר, והוא הפך להיות מבוקש בתחום ציורי הפורטרט. מפאת סירובו לצאת מצרפת, נשים אמריקאיות היו נוסעות אליו במיוחד כדי שיצייר אותן.
הערות שוליים

↑  Dahesh Museum of Art, archive.today, The Birth of Venus
↑  Alexandre Cabanel, metmuseum.org, The Birth of Venus
↑  Rosenblum 1989, p. 38.
↑  Rubin, Impressionism, 67-68.
↑  Whitely
↑  Kern, Stephen (1996). Eyes of Love: The Gaze in English and French Paintings and Novels 1840-1900. Reaktion Books, Art & Art Instruction. ISBN 0-948462-83-3.
↑  Zalewski, “Alexander,” 3.
| --- | --- |
בקרת זהויות :  Joconde: 000PE000257
דוח על תזרימי המזומנים

| דוח על תזרימי המזומנים לשנה שנסתיימה ביום 31 בדצמבר 2016> . | דוח על תזרימי המזומנים לשנה שנסתיימה ביום 31 בדצמבר 2016> 2016.ש"ח | דוח על תזרימי המזומנים לשנה שנסתיימה ביום 31 בדצמבר 2016> 2015.ש"ח |
| --- | --- | --- |
תזרימי מזומנים מפעילות שוטפת: 
| רווח (הפסד) נקי לפי דוח רווח והפסד | 280,000 | (15,000) |
| התאמות הדרושות להצגת תזרימי המזומנים מפעילות שוטפת - נספח א' | (45,000) | 30,000 |
| מזומנים נטו, שנבעו מפעילות שוטפת | 235,000 | 15,000 |
תזרימי מזומנים מפעילות השקעה: 
| רכישת רכוש קבוע | (230,000) | (75,000) |
| השקעה לזמן ארוך באיגרות חוב | (40,000) | - |
| תמורה ממימוש רכוש קבוע | 45,000 | 30,000 |
| מזומנים נטו, ששימשו לפעילות השקעה | (225,000) | (45,000) |
תזרימי מזומנים מפעילות מימון: 
| דיבידנד ששולם | (35,000) | (65,000) |
| קבלת הלוואות לזמן ארוך | 50,000 | 30,000 |
| מזומנים נטו, שנבעו מפעילות (ששימשו לפעילות) מימון | 15,000 | (35,000) |
 : 
| עליה (ירידה) במזומנים ושווי מזומנים | 25,000 | (65,000) |
| יתרת מזומנים ושווי מזומנים לתחילת השנה | 5,000 | 70,000 |
| יתרת מזומנים ושווי מזומנים לסוף השנה | 30,000 | 5,000 |
 : 
נספח א' - התאמות הדרושות כדי להציג את המזומנים מפעילות שוטפת
הכנסות והוצאות שאינן כרוכות בתזרימי מזומנים
| פחת בגין רכוש קבוע | 35,000 | 25,000 |
| הפסד (רווח) הון ממימוש רכוש קבוע | (50,000) | 20,000 |
שינויים בסעיפי רכוש והתחייבויות: 
| עליה בלקוחות | (40,000) | (10,000) |
| עלייה (ירידה) בהתחייבויות לספקים | 10,000 | (5,000) |
| סך ההתאמות | (45,000) | 30,000 |
בחשבונאות, דוח על תזרימי המזומנים (בקיצור דוח תזמ"ז) הוא דוח כספי המציג את המקורות לכספים שנתקבלו על ידי החברה והשימוש שנעשה בהם. הדוח מציג את היקף המזומנים שנבעו מפעילות שוטפת (או שימשו לפעילות שוטפת), המזומנים ששימשו לפעילות השקעה והמזומנים שנבעו מפעילות מימון. תנועת המזומנים של הישות החשבונאית מתייחסת לתקופה החשבונאית (שנה או רבעון). בשונה משאר הדוחות הכספיים שמייצגים פעילות על בסיס צבירה, הדוח על תזרימי המזומנים מציג פעילות על בסיס מזומן בלבד.
הדוח מוצג לפי התקינה אליה כפופה הפירמה ולכן ניתן למצוא דוחות על פי IFRS, על פי התקינה הישראלית Israeli GAAP (בהתאם לגילוי דעת 51), ועל פי כל תקינה אחרת GAAP. עם זאת, ישנה מגמה גלובלית למעבר לבסיס דיווח אחיד על פי IFRS.
שימוש בדוח זה בשילוב עם יתר הדוחות הכספיים מספק מידע המאפשר למשתמשים להעריך את השינויים בנכסים נטו של הישות, המבנה הפיננסי שלה לרבות נזילותה וכושר פירעונה (SOLVENCY) ויכולתה להשפיע על הסכומים והעיתוי של תזרימי המזומנים כדי להתאים עצמה לנסיבות והזדמנויות משתנות. מידע על תזרים מזומנים הוא שימושי בהערכת יכולתה של הישות להפיק מזומנים ושווי מזומנים, מאפשרת למשתמשים לפתח מודלים להערכה ולהשוואה של הערך הנוכחי של תזרימי המזומנים העתידיים. המידע גם מגביר את יכולת ההשוואה של הדיווח על ביצועים תפעוליים על ידי ישויות שונות כיוון שהוא מבטל את ההשפעה של שימוש בטיפול חשבונאי שונה לגבי אותן עסקאות ואירועים.
הדוח על תזרימי המזומנים מאפשר להעריך את יכולת החברה לייצר מזומנים, לפרוע התחייבויות, לשלם דיבידנד ואת התלות של החברה בהון זר.
הדוח עשוי לענות, בין היתר, על השאלות הבאות:
כיצד גדלה יתרת המזומנים אף על פי שהעסק בהפסדים?
מדוע יש ירידה במזומנים על אף שהתוצאות העסקיות הן חיוביות?
מהו השימוש שעשתה החברה בהון/אג"ח שהנפיקה?
מה השימוש שהחברה עושה עם העודפים של העסק?
כיצד מומנו השקעותיה של החברה?
מבנה הדוח

באופן כללי הדוח מחולק לשלושה חלקים:
תזרים המזומנים מפעילות שוטפת
תזרים המזומנים מפעילות השקעה
תזרים המזומנים מפעילות מימון
חיבור שלושת חלקי הדוח מהווה את התנועה במזומנים ושווי המזומנים של החברה בתקופה הנידונה. התנועה בתוספת יתרת פתיחה תציג את יתרת הסגירה של המזומנים ושווי מזומנים לתקופה.
מזומנים ושווי מזומנים

המונח מזומנים בדוח על תזרימי המזומנים כולל: מזומנים בקופה ובחשבונות בנק וכן פיקדונות שניתנים למשיכה מיידית בסכומם המלא, לצורך הדיווח, המזומנים יכולים להיות הן במטבע הפעילות של הפירמה והן במטבע זר.
שווי מזומנים כוללים השקעות לזמן קצר לתקופה שאינה עולה על 3 חודשים וכן ניתן להמירם בסכום ידוע של מזומנים ולא צפוי שינוי משמעותי בערכן.
אין לכלול במזומנים ושווי מזומנים סכומים מוגבלים שכן הם אינם ניתנים למשיכה על פי דרישה ואינם ניתנים להמרה לסכום ידוע של מזומנים.
משיכת יתר (אשראי מבנקים לזמן קצר) תיכלל תחת ההגדרה מזומנים ושווי מזומנים בתנאי שהיא מהווה חלק בלתי נפרד מניהול המזומנים של הישות.
מזומנים שנבעו/שימשו לפעילות שוטפת

פעילויות שוטפות הן כל הפעילויות שמתבצעות במזומנים במהלך תקופת הדיווח ומבטאות את התקבולים והתשלומים שבוצעו בפועל במהלך התקופה. אלו הן הפעילויות העיקריות ליצור הכנסה ופעילויות אחרות שאינן פעילויות השקעה או מימון. לפיכך הן בדרך כלל נובעות מהעסקאות ומאירועים אחרים המובאים בחשבון בקביעת הרווח או ההפסד של הישות.
תזרימי המזומנים מפעילות שוטפת מבטאים את הרווח התפעולי על בסיס מזומן ויכולים להוות אינדיקציה למידת האיכות של דוח רווח והפסד על בסיס צבירה שכן הם מספקים מידע נוסף לגבי מידת הנזילות של הפירמה.
פעילות שוטפת היא אינדיקטור מרכזי למידה בה פעילויותיה של הישות הפיקו תזרימי מזומנים מספיקים כדי לפרוע הלוואות, לשמר יכולת תפעולית של הישות לשלם דיבידנדים ולבצע השקעות חדשות ללא פניה למקורות מימון חיצוניים.
מזומנים שנבעו/שימשו לפעילות שוטפת > לדוגמה

תקבולי מזומנים שנבע ממכירת סחורות ומאספקת שירותים
תקבולי מזומנים מעמלות, תמלוגים ומהכנסות אחרות
תשלומי מזומנים לספקים בגין סחורות ושירותים
תשלומי מזומנים לעובדים ובעבורם
קיימות שתי גישות להצגת תזרימי המזומנים מפעילות שוטפת: גישה ישירה וגישה עקיפה.
מזומנים שנבעו/שימשו לפעילות שוטפת > גישה ישירה

דיווח בגישה הישירה מספק מידע רב יותר על הפעילות במזומן שהתרחשה בפירמה במהלך התקופה המדווחת ובנוסף הוא מספק מידע שיכול להיות שימושי יותר לקוראי דוחות כספיים מסוימים.
דוח הנערך לפי גישה זו יכלול סעיפים כמו: תקבולים מלקוחות, תשלומים לספקים, הוצאות ששולמו במזומן וכדומה.
מזומנים שנבעו/שימשו לפעילות שוטפת > גישה עקיפה

בגישה העקיפה הדוח מתחיל מרווח או הפסד חשבונאי על בסיס צבירה ולאחר מכן מבוצעות התאמות להצגת הרווח או ההפסד התפעולי על בסיס מזומן. ההתאמות נועדו לנטרל מהרווח החשבונאי על בסיס צבירה את כל ההכנסות וההוצאות שאינן על בסיס מזומן.
התקינה הבינלאומית ממליצה על שימוש בגישה הישירה שכן היא מספקת מידע בצורה מפורטת יותר, אולם בפועל הגישה הרווחת בפירמות היא העקיפה.
מזומנים שנבעו/שימשו לפעילות השקעה

תזרימי המזומנים מפעילות השקעה מספקים מידע על זרימת מזומנים מתוך ואל הפירמה שמהותה השקעות ומימושים של נכסים. כלומר פעילות שמטרתה זרימת הטבות כלכליות עתידיות לפירמה שאינן נובעות מהפעילות השוטפת של הפירמה.
הגילוי הנפרד של פעילות השקעה חשוב משום שתזרימי המזומנים מייצגים את המידה בה יציאה של מזומן בוצעה לצורך השגת משאבים המיועדים להפקת הכנסה עתידית ותזרימי מזומנים.
מזומנים שנבעו/שימשו לפעילות השקעה > לדוגמה

הוצאות הון - תשלומי מזומנים לרכישת רכוש קבוע ( לדוגמה מבנה) נכסים בלתי מוחשיים ונכסים אחרים לזמן ארוך.
תקבולי מזומנים ממכירת רכוש קבוע, נכסים בלתי מוחשיים ונכסים אחרים לזמן ארוך.
תשלומי מזומנים ששימשו לקניית מניות במטרה להחזיקן לזמן ארוך.
תקבולי מזומנים שנבעו ממכירת ממניות (יש לשים לב- מדבר על מניות שהוחזקו כהשקעה ולא על הנפקת מניות)
מתן הלוואות לטווח ארוך.
קבלת מענקים.
מזומנים שנבעו/שימשו לפעילות מימון

תזרמי המזומנים מפעילות מימון מציגים שינויים בהתחייבויות ובהון העצמי של הפירמה על בסיס מזומן. כלומר חלק זה מציג כניסה ויציאה של מזומנים שמקורם במקורות מימון זרים.
הגילוי הנפרד של פעילות מימון חשוב משום שהוא שימושי בחיזוי של תביעות של תזרימי מזומנים עתידיים על ידי ספקי הון.
מזומנים שנבעו/שימשו לפעילות מימון > לדוגמה

תקבולי מזומנים שנבעו מקבלת הלוואה.
תשלומי מזומנים ששימשו לתשלומי פרעון הלוואה לזמן ארוך (החלק של הקרן בלבד ללא מרכיב הריבית)
הנפקת אג"ח, פירעון הלוואות, הנפקת מניות וכדומה.